Nicolae Ciucă pune "pirueta" lui Karl Nehammer pe seama alegerilor din Austria
Karl Nehammer, cancelarul Austriei, a participat la Congresul PPE desfășurat la București. În mesajele sale pe platformele de socializare, el a exprimat opoziția față de extinderea Spațiului Schengen, ceea ce ar fi însemnat o blocare pentru România.
Cu toate acestea, când a venit momentul votului în cadrul Congresului PPE, Nehammer a surprins pe toată lumea prin schimbarea poziției și votând în favoarea aderării României la Schengen.
Apoi, din nou a părut că se răzgândeşte şi a transmis ferm, de mai multe, că spaţiul Schengen nu funcţionează. Aşadar, România şi Bulgaria nu pot fi primite în spaţiul european de liberă circulaţie.
Evenimentul PPE de la București a fost coordonat de către PNL. Nicolae Ciucă, liderul PNL, afirmă că schimbarea de atitudine a lui Nehammer este strâns legată de dinamica politică din Austria. Cu toate acestea, el anticipează că odată cu încheierea alegerilor, deciziile oficiale vor fi altele.
"Pentru PNL și pentru România, faptul că cea mai mare familie politică PPE a venit la București pentru două zile și jumătate, asta a transformat Bucureștiul în capitala politică a Europei.
Au fost luat decizii importante, inclusiv pentru fermieri pentru a reduce această disparitate între fermierii din țările mai nou intrate în UE și țările mai vechi.
Marea victorie a fost legată de faptul că am obținut un vot unanim pentru susținerea aderării României la spațiul Schengen.
Intrăm de la 31 martie cu porturile și aeroporturile, tot de la 31 martie România va avea voie să emită vize Schengen.
Pentru noi a fost o victorie pentru că nimeni nu se aștepta să avem o altă poziție europarlamentarii lui Nehammer față de ceea ce declarase", a declarat Ciucă.
Karl Nehammer a transmis un mesaj către alegătorii OVP când s-a opus României
Ciucă a interpretat mesajul lui Karl Nehammer pe Twitter ca fiind o strategie de comunicare pentru a atrage voturile alegătorilor OVP.
Ciucă a adăugat că el crede că atât Nehammer, cât și ceilalți, își vor schimba deciziile după alegeri. În plus, liderul PNL vrea ca problema Schengen să se finalizeze în 2024, pentru România.
"În Austria au loc alegeri, iar acel mesaj pe Twitter a lui Nehammer eu l-am înțeles ca un mesaj pentru alegătorii OVP. Eu în sensul ăsta l-am înțeles. Dar în cadrul Congresului PPE, europarlamentarii lui Karl Nehammer au votat pentru aderarea României cât mai degrabă la Schengen.
Eu cred că își va schimba decizia și Nehammer, după alegeri. Dacă el pierde, oricum toți ceilalți (alte partide din Austria n.r.) ne-au susținut.
Eu îmi doresc foarte mult ca această chestiune Schengen să se încheie anul acesta. În momentul de față, după Congresul PPE, avem garanția că vom intra cât mai curând în Schengen", a transmis Nicolae Ciucă, pentru Prima News.
Liderul PNL a mai subliniat că începând cu data de 31 martie, România va fi integrată cu aeroporturile și porturile maritime în Spațiul Schengen și, în plus, începând cu aceeași dată, țara va avea autoritatea de a emite vize Schengen. Astfel, a spus el, "suntem la masa Schengen".
"Suntem la masa deciziilor în Schengen. Pentru cetăţenii români este foarte importantă problema graniţelor terestre, în al doilea rând pentru ceea ce înseamnă fluidizarea business-ului.
Nimeni nu ne dădea nicio şansă şi nu speram să avem o altă poziţionare a membrilor partidului cancelarului Nehammer", a adăugat Nicolae Ciucă.